|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Vyhlásením chráneného areálu (CHA) Kulháň sa predpokladá dlhodobý pozitívny vplyv na prírodné hodnoty, ktoré sú predmetom ochrany tohto územia. Predmetom ochrany CHA Kulháň sú štyri biotopy európskeho významu (z toho dva prioritné) Ls1.3 Jaseňovo-jelšové podhorské lužné lesy (\*91E0), Ls3.3 Dubové nátržníkové lesy (\*91I0), Ls3.6 Vlhko a kyslomilné brezovo-dubové lesy (9190), Ls5.1 Bukové a jedľovo-bukové kvetnaté lesy (9130).  CHA Kulháň charakterizuje ojedinelý výskyt edaficky podmienených druhovo bohatých dubín s typickými druhmi ťažkých pôd znášajúcich zamokrenie a vysušenie (biotop Ls3.3) spolu s výskytom biotopu Ls3.6, ktoré sú rovnako edaficky podmienené a ovplyvňované stagnujúcou dažďovou vodou. Tiež je špecifický výskytom solitérnych jedincov alebo skupín mohutných jedincov dubov. Jedince sú minimálne generačne staršie ako okolitý lesný porast, vyskytujú sa však aj mohutnejšie jedince bukov, prípadne hrabov. Stromy dosahujúce značné dimenzie a vysoký fyzický vek charakterizuje rôzny zdravotný stav a dotvárajú prirodzenú zložku biotopu vo forme vzácnych a odumretých stromov, prípadne mŕtveho dreva ponechaného v rámci územnej ochrany na prirodzený rozklad, čím výrazne prispievajú k vysokej biodiverzite územia.  Predmetom ochrany CHA Kulháň sú aj biotopy šiestich druhov živočíchov európskeho významu (z toho jeden prioritný druh) kunka červenobruchá *(Bombina bombina)*, fuzáč obrovský/fuzáč veľký *(Cerambyx cerdo)*, roháč obyčajný (*Lucanus cervus*), pásikavec (*Cordulegaster=Cordugaster heros*), \*fuzáč alpský (*Rosalia alpina*) a plocháč červený (*Cucujus cinnaberinus*).  Vyhlásením CHA Kulháň budú pozitívne ovplyvnené aj ďalšie zložky životného prostredia napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Kulháň | | *celkové hodnotenie environmentálnej významnosti vplyvu* | veľmi významný, priaznivý |   Vyhlásením CHA Kulháň bude v súlade s požiadavkami Európskej komisie zabezpečená právna ochrana územia a budú vytvorené podmienky pre zachovanie resp. obnovenie priaznivého stavu predmetu ochrany CHA Kulháň. Opatrenia sú prioritne zamerané na ochranu biotopov a biotopov druhov, ktoré sú predmetom ochrany územia, ale výsledným efektom bude aj zachovanie alebo zlepšenie stavu ďalších druhov živých organizmov vrátane druhov národného a európskeho významu, ktoré sa v území vyskytujú. Súvislé lesné porasty v CHA Kulháň sú vhodným hniezdnym biotopom pre vtáky, napr. ďatľa prostredného (*Dendrocopos medius*), glezga obyčajného (*Coccothraustes coccothraustes*), pinku obyčajnú (*Fringilla coelebs*) alebo brhlíka obyčajného (*Sitta eurpaea*). Z cicavcov vyhľadáva listnaté lesy kuna lesná (*Martes martes*) alebo veverica stromová (*Sciurus vulgaris*). Zasahuje sem aj areál vydry riečnej (*Lutra lutra*) a lovné teritórium bociana čierneho (*Ciconia nigra*). Rozmanitosť biotopov (staré porasty) je predpokladom bohatej druhovej diverzity rôznych skupín fauny, v prípade CHA Kulháň je nezvyčajne bohatá fauna chrobákov (*Coleoptera*). CHA Kulháň tiež poskytuje vhodné trofické (potravné) podmienky pre pĺšika lieskového (*Muscardinus avellanarius*), ktorý je druhom európskeho významu. Zachovalé, nenarušené brehové porasty v severnej časti územia tvoria priaznivé podmienky pre prežívanie vzácnejších druhov hmyzožravcov – dulovnice vodnej (*Neomys fodiens*) a piskora horského (*Sorex alpinus*), ktorý je vzácnym a ohrozeným druhom našej fauny.   1. **Voda**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Kulháň | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana vôd, ale zlepšenie a udržanie priaznivého stavu predmetov ochrany CHA Kulháň pozitívne ovplyvní všetky zložky okolitého ekosystému vrátane vodného toku Chotina, ktorý preteká okrajom CHA Kulháň.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Kulháň | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany CHA Kulháň pozitívne ovplyvní všetky zložky okolitého ekosystému vrátane pôd.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Kulháň | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany CHA Kulháň pozitívne ovplyvní všetky aj ďalšie zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Schválením nariadenia vlády Slovenskej republiky, ktorým sa vyhlasuje chránený areál Kulháň, dôjde k zrušeniu prírodnej rezervácie (PR) Čepúšky s výmerou 58,1280 ha a so štvrtým stupňom ochrany (vyhlásená v roku 1988) a k zrušeniu PR Kulháň s výmerou 7,390 ha a so štvrtým stupňom ochrany (vyhlásené v roku 1972). PR Čepúšky a PR Kulháň sa stanú súčasťou CHA Kulháň, resp. jeho zóny B so štvrtým stupňom ochrany.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Kulháň | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. CHA Kulháň je zároveň územím európskeho významu a spolu s ďalšími územiami sústavy Natura 2000 prispieva k zachovaniu prírodného dedičstva členských krajín Európskej únie (EÚ), a to najmä biotopov a druhov európskeho významu, ktoré sú predmetom ochrany CHA Kulháň. Predmetom ochrany CHA Kulháň sú aj dva prioritné biotopy európskeho významu Ls1.3 Jaseňovo-jelšové podhorské lužné lesy (\*91E0), Ls3.3 Dubové nátržníkové lesy (\*91I0), ktorých ochrana má zvláštny význam vzhľadom na podiel ich prirodzeného výskytu v Európe. Ochrana biotopov a druhov európskeho významu v CHA Kulháň prispeje k dosiahnutiu ich priaznivého stavu v alpskom biogeografickom regióne v rámci EÚ. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |